بشار اسد رژیمینه صادق قوه لر و ایران طرفیندن دستکلنن خاریجی ترور قروپلاشما‌لاری روسیانین دستکی ایله ادلیب-ین گونئی ینده کی سراقب قصبه سی‌نین دؤرد کندینی ده نظارتینه کئچیریب.
بشار اسد رژیمی ایله موخالیفت و رژیمه قارشی اولان سلاح‌لی قروپلاشما‌لار آراسیندا ادلیب-ین گونئی-دوغو و حلب-ین باتی و گونئی بؤلگه لرینده قارشیدورما‌لار داوام ائدیر.
حربی موخالیفلرین وئردیگی معلوماتا گؤره، بشار اسد رژیمی و ایران طرفیندن دستکلنن خاریجی ترور قروپلاشما‌لاری ادلیب-ین سراقب قصبه سی‌نین دورد کندینی نظارتینه کئچیریب.
بئللیکله رژیم قوه لری تورکیه سلاح‌لی قوه لری‌نین سراقب-ین طرنبه کندیندکی موضع لرینه یاخینلاشیب.
دیگر طرفدن حربی موخالیفلر حلب-ین باتی سیندا تؤرتدیگی هوجوم‌لارلا ایرلیلمیه چالیشان رژیم قوه لرینی دایاندیریب. بشار اسد رژیمی‌نین بورادا چوخ سایدا ایتکی وئردیگی بیلدیریلیب.
